**СОЦИЈАЛИЗАЦИЈА ЛИЧНОСТИ**

**Социјализација** је процес формирања личности појединца под утицајем друштвене средине у којем се незрела јединка трансформише у личност одраслог припдника друштвене заједнице.

Социјализација се одвија путем социјалног учења, тј.усвајања социјално пожељних облика понашања. Главну улогу у процесу социјализације има учење по моделу.

**ИЗВОРИ СОЦИЈАЛИЗАЦИЈЕ** су **култура и друштво**, они одређују циљеве, норме, садржај и средства социјализације, они одређују оно што је битно да дете усвоји.

**АГЕНСИ СОЦИЈАЛИЗАЦИЈЕ** преносе културне норме, вредности и обрасце понашања на дете које одраста и зато се зову преносиоци социјализације. У главне агенсе убрајају се:

1. **Породица** – примарна група која има изузетно важну психолошку, васпитну и социјализацијску улогу у формирању личности. Од пресудне је важности однос детета са родитељима, који делује и на цео каснији дететов развој личности. За здрав интелектуални, емоционални и социјални развој личности детета неопходна је стабилна породица у којој родитељи показују љубав, нежност и бригу за децу, што доприноси дететовом осећају сигурности и задовољства. Патолошком развоју личности (агресивност, неуротичност) погодују разорене породице, са честим конфликтима, циничан и подругљив однос према деци као и недоследност родитеља у нагрђивању/кажњавању деце.
2. **Школа** – она дугои организовано врши утцај на ученика да прихвати пожељне друштвене облике понашања, а истовремено кажњавањем да елиминише непожељне. Циљеве социјализације прописује школски програм, али и наставници имају важну улогу да постану узор за ученике. У школи ученик осим знања стиче, ставове, интересовања, вредности, способности, особине личности.
3. **Вршњаци** – су неформална група деце/младих сличног узраста, образовања и система вредности који се интензивно друже. Вршњаци постају значајан агенс социјализације већ око 5-6 године детета. Они утичу на начин облачења, понашања, на формирање ставова, вредности и интересовања. Посебно су важни за формирање сексуалног идентитета. Вршњаци су најзначајнија група у периоду адолесценције када деца теже да стекну независност од родитеља. Тада су вршњаци важни за формирање идентитета. Да ли ће појединац бити поносан на себе или се стидети себе зависи од његовог статуса у групи вршњака, односно да ли је прихваћен или одбачен.
4. **Црква** – као заједница верника утиче на формирање моралних норми вредности и ставова.
5. **Средства масовне комуникације** ( телевизија, радио, новине, интернет, филм...)

**РАЗДОБЉА У ПСИХОФИЗИЧКОМ РАЗВИТКУ ЧОВЕКА**

1. **Детињство**, траје до 13.године живота
2. **Младалачко доба**, које се дели на период ране младости који траје од 14-16 година (пубертет) и период позне младости. За пубертет је крактеристично полно сазревање, јачање интересовања за супротан пол, емоционална нестабилност, потреба за самосталношћу, критичан став према ауторитету. У периоду позне младости се завршава развој интелигенције, учвршћују се интересовања, , обликује вредносни систем, размишља о професији и оснивању породице.
3. **Доба зрелости**-почетак доба зрелости није исти за све младиће и девојке. Ово је најдужи период у животу појединца и траје до 60те године. Ово је и доба највеће продуктивности човека (дефинише занимање, оснива породицу, добија децу, мења стил живота).
4. **Старачко доба** карактерише осетно падање физичких способности и отежано функционисање појединих телесних органа. Менталне способности опадају знатно спорије ако се човек више бавио и идаље бави интелектуалним активностима. У старости је често повлачење у себе и осећање сувишности.

**ЗРЕЛА ЛИЧНОСТ**

Обично се разликују:

* **Интелектуална зрелост** која подразумева способност критичког размишљања, самосталност у формирању судова и доношењу одлука, реалан увид у сопствене могућности и добру процену односа других према датој особи.
* **Емоционална зрелост** значи да особа изражава емоције које су у складу са ситуацијом, не испољава честу и претерану агресивност, није дуго ни претерано анксиозна, не мења често своје емоције без разлога, контролише своје емоције, има добру фрустрациону толеранцију.
* **Социјална зрелост** означава складан однос са спољном средином. Подразумева истовремено и самосталност јединке и њену спремност да равноправно сарађује са другима као и да прихвата своје обавезе.

Литература:

Требјешанин, Ж. (2011). *ПСИХОЛОГИЈА за други разред гимназије и други и трећи разред подручја рада економија, право и администрација*. Београд: Завод за уџбенике

**Домаћи задатак**

|  |
| --- |
| **ТЕЛЕВИЗИЈА**На које начине ТЕЛЕВИЗИЈА остварује утицаје на личности у развоју: описати врсту утицаја и последице које изазива. Пожељно је наводити позитивне и негативне примере из реалног живота.Обратити пажњу на знања, вештине, мотиве, ставове, стил живљења, уобичајене односе са људима, начине решавања проблема...**На ово питање одговарају ученици који се налазе у дневнику под редним бројем** **1,2,3,4 и 5.** |
| **ПОРОДИЦА**На које начине ПОРОДИЦА остварује утицаје на личности у развоју: описати врсту утицаја и последице које изазива. Пожељно је наводити позитивне и негативне примере из реалног живота.Обратити пажњу на знања, вештине, мотиве, ставове, стил живљења, уобичајене односе са људима, начине решавања проблема...**На ово питање одговарају ученици који се налазе у дневнику под редним бројем 6, 7, 8 и 9.** |
| **НАШ ГРАД**На које начине НАШ ГРАД остварује утицаје на личности у развоју: описати врсту утицаја и последице које изазива. Пожељно је наводити позитивне и негативне примере из реалног живота.Обратити пажњу на знања, вештине, мотиве, ставове, стил живљења, уобичајене односе са људима, начине решавања проблема...**На ово питање одговарају ученици који се налазе у дневнику под редним бројем 10, 11,12 и 13.** |
| **ИНТЕРНЕТ**На које начине ИНТЕРНЕТ остварује утицаје на личности у развоју: описати врсту утицаја и последице које изазива. Пожељно је наводити позитивне и негативне примере из реалног живота.Обратити пажњу на знања, вештине, мотиве, ставове, стил живљења, уобичајене односе са људима, начине решавања проблема...**На ово питање одговарају ученици који се налазе у дневнику под редним бројем 14, 15, 16 и 17.** |
| **ВРШЊАЦИ**На које начине ВРШЊАЦИ остварује утицаје на личности у развоју: описати врсту утицаја и последице које изазива. Пожељно је наводити позитивне и негативне примере из реалног живота.Обратити пажњу на знања, вештине, мотиве, ставове, стил живљења, уобичајене односе са људима, начине решавања проблема...**На ово питање одговарају ученици који се налазе у дневнику под редним бројем 18, 19, 20 и 21.** |
| **ШКОЛА**На које начине ШКОЛА остварује утицаје на личности у развоју: описати врсту утицаја и последице које изазива. Пожељно је наводити позитивне и негативне примере из реалног живота.Обратити пажњу на знања, вештине, мотиве, ставове, стил живљења, уобичајене односе са људима, начине решавања проблема...**На ово питање одговарају ученици који се налазе у дневнику под редним бројем 22, 23, 24 и 25.** |